CELEX: 32013R0242
Language: bg
Date: 2013-03-18 00:00:00
Title: Регламент за изпълнение (ЕС) № 242/2013 на Комисията от 18 март 2013 година за изменение за 189-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

19.3.2013   
            
            
               BG
            
            
               Официален вестник на Европейския съюз
            
            
               L 75/25
            
         РЕГЛАМЕНТ ЗА ИЗПЪЛНЕНИЕ (ЕС) № 242/2013 НА КОМИСИЯТА
   от 18 март 2013 година
   за изменение за 189-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, букви а) и б) и член 7а, параграф 5 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, спрямо които се прилага замразяването на средства и икономически ресурси по смисъла на този регламент.
            
         
               (2)
            
            
               На 12 март 2013 г. Комитетът по санкциите към Съвета за сигурност на Организацията на обединените нации (СС на ООН) реши да извади едно физическо лице от списъка на лицата, групите и образуванията, спрямо които следва да се прилага замразяването на средства и икономически ресурси, след като разгледа искането за отписване, внесено от това лице, и подробния доклад на омбудсмана, изготвен съгласно Резолюция 1904(2009) на СС на ООН.
            
         
               (3)
            
            
               Латвия поиска да бъдат изменени адресните данни на нейните компетентни органи.
            
         
               (4)
            
            
               Поради това приложения I и II към Регламент (ЕС) № 881/2002 следва да бъдат съответно актуализирани,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕС) № 881/2002 се изменя, както следва:
   
               (1)
            
            
               Приложение I се изменя в съответствие с приложение I към настоящия регламент.
            
         
               (2)
            
            
               Приложение II се изменя в съответствие с приложение II към настоящия регламент.
            
         Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 март 2013 година.
      
         
            За Комисията, от името на председателя,
         
            началникът на Службата за инструментите на външната политика
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ I
      Приложение I към Регламент (ЕО) № 881/2002 се изменя, както следва:
      В категорията „Физически лица“ се заличава следното вписване:
      
         „Mamoun Darkazanli (известен още като a) Abu Ilyas, б) Abu Ilyas Al Suri, в) Abu Luz), г) Abu Al Loh, д) Abu Ylias). Адрес: Uhlenhorster Weg 34, Хамбург, 22085 Германия. Дата на раждане: 4.8.1958 г. Място на раждане: Дамаск, Сирия. Националност: а) сирийска, б) германска. Паспорт №: 1310636262 (германски паспорт, изтекъл на 29.10.2005 г.). Национален идентификационен номер: 1312072688 (германска карта за самоличност, изтекла на 29.10.2005 г.). Други сведения: име на бащата: Mohammed Darkazanli. Име на майката: Nur Al-Huda Sheibani Altgelbi. Дата на определянето, посочено в член 2a, параграф 4, буква б): 17.10.2001 г.“
      
   
   
      ПРИЛОЖЕНИЕ II
      Приложение II към Регламент (ЕО) № 881/2002 се изменя, както следва:
      Адресните данни под заглавието „Латвия“ се заменят със следното:
      
         
                     „Latvijas Republikas Ārlietu Ministrija
                  
               
                     K.Valdemāra iela 3
                  
               
                     Rīga LV-1395, Latvija
                  
               
                     Tel: (+371) 67 016 201
                  
               
                     Fax: (+371) 67 828 121
                  
               
                     mfa.cha@mfa.gov.lv
                  
               
                     Noziedzīgi iegūtu līdzekļu legalizācijas novēršanas dienests
                  
               
                     Raiņa bulvāris 15
                  
               
                     Rīga LV-1050, Latvija
                  
               
                     Tel: (+371) 67 044 430
                  
               
                     Fax: (+371) 67 324 497
                  
               
                     kd@kd.gov.lv“